32005D0009
L 004/12
JURNALUL OFÍCIAL AL UNIUNII EUROPENE
DECIZIA COMISIEI
din 29 decembrie 2004
privind o poziție comună a Comunității referitoare la o decizie a Comitetului mixt pentru agricultură de modificare a apendicelui 1 litera B punctul 9 la anexa 7 la Acordul dintre Comunitatea Europeană și Confederația Elvețiană privind comerțul cu produse agricole
(2005/9/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (1), în special a celui privind comerțul cu produse agricole (2), mai ales articolul 5 alineatul (2) a patra liniuță,
întrucât:
(1)
Acordul dintre Comunitatea Europeană și Confederația Elvețiană privind comerțul cu produse agricole (denumit în continuare „acord agricol”) a intrat în vigoare la 1 iunie 2002.
(2)
Articolul 6 din acordul agricol instituie un Comitet mixt pentru agricultură însărcinat cu administrarea acordului și buna funcționare a acestuia.
(3)
În conformitate cu articolul 6 alineatele (4) și (7) din acordul agricol, Comitetul mixt pentru agricultură (denumit în continuare „comitet mixt”) și-a adoptat la 21 octombrie 2003 regulamentul de procedură (3) și și-a constituit grupurile de lucru necesare pentru administrarea anexelor la acordul agricol (4). Grupul de lucru „produse vitivinicole” s-a întrunit pentru a examina problemele privind anexa 7 și punerea sa în aplicare, în conformitate cu articolul 27 alineatul (1) din anexa 7 la acord, și pentru a formula propuneri care urmează să fie prezentate comitetului mixt în vederea adaptării apendicelor la anexa 7, în conformitate cu articolul 27 alineatul (2) din anexa 7 la acord. Articolul 11 din acord prevede că comitetul mixt poate decide cu privire la modificarea anexelor 1 și 2 și a apendicelor celorlalte anexe la acord.
(4)
Comunitatea trebuie să decidă cu privire la poziția care urmează să fie adoptată de Comisie în cadrul comitetului mixt în ceea ce privește modificările apendicelor.
(5)
Comisia este competentă să adopte poziția comună cu privire la adaptarea apendicelor la anexa 7.
(6)
Măsurile prevăzute de prezenta decizie sunt conforme cu avizul Comitetului de gestionare a vinului,
DECIDE:
Articolul 1
Poziția Comunității care trebuie să fie adoptată de Comisie în cadrul Comitetului mixt pentru agricultură instituit prin articolul 6 din Acordul dintre Comunitatea Europeană și Confederația Elvețiană privind comerțul cu produse agricole are la bază proiectul de decizie al Comitetului mixt pentru agricultură anexat la prezenta decizie.
Articolul 2
Șeful delegației comunitare în cadrul Comitetului mixt pentru agricultură este autorizat să adopte decizia în numele Comunității. În ceea ce privește aspectele care intră în competența Direcției Generale Agricultură, această autorizație este atribuită șefului de unitate responsabil cu relațiile bilaterale cu Elveția.
Adoptată la Bruxelles, 29 decembrie 2004.